tel: 0374 112 741

 0374 112 714

Fax: 021 312 44 04 www.anfp.gov.ro

ANFP

Bd. Mircea Vodă, nr. 44,

tronsonul III, sector 3,

Bucureşti, cod poștal 030664

03.10.2019

**ŞTIRE**

**37 de bune practici înscrise în competiţia ANFP**

În data de 30 septembrie 2019, s-a încheiat procesul de evaluare a aplicaţiilor înscrise în ediţia a XII-a a *Competiţiei celor mai bune practici din administraţia publică din România,* derulată de Agenţia Naţională a Funcţionarilor Publici (ANFP)*.*

În perioada 10 iunie – 30 august 2019, **27 de instituţii şi autorităţi publice** din **17 judeţe şi municipiul Bucureşti** au înscris **37 de bune practici** care au fost evaluate de un comitet format din reprezentanţi ai mediului academic, ai societăţii civile şi ai mass-media.

Pentru anul acesta, secţiunile tematice au fost: [*Soluții moderne pentru creșterea calității vieții*](http://rru.anfp.gov.ro/website/Pilonul1.html)**(Pilonul I),** [*Abordări manageriale pentru eficiență și eficacitat*e](http://rru.anfp.gov.ro/website/Pilonul2.html) **(Pilonul II) şi** [*Etica, parte a culturii organizaționale*](http://rru.anfp.gov.ro/website/Pilonul3.html)**(Pilonul III).**

Nominalizaţi pentru a primi unul dintre cele 3 premii sau menţiune sunt:

**Pilonul I:** Direcția de Asistență Socială Brașov, Primăria Municipiului Cluj-Napoca, Primăria Municipiului Iași, Instituția Prefectului judeţul Timiș.

**Pilonul II:** Direcția Generală de Asistență Socială și Protecția Copilului sector 6 - București, Primăria Municipiului Cluj-Napoca, Instituția Prefectului judeţul Harghita, Primăria Municipiului Roman.

**Pilonul III:** Consiliul Județean Călărași, Primăria Municipiului Călărași, Primăria Municipiului Cluj-Napoca, Primăria Municipiului Iași.

*\*\*\*Ordinea este aleatorie şi nu reprezintă poziţia în clasament.*

Festivitatea de premiere va avea loc în cea de-a doua zi a Conferinţei internaţionale *Inovaţie şi calitate în sectorul public*, ediţia a XII-a, care se va desfăşura în perioada 17 – 18 octombrie 2019, în localitatea Sâmbăta de Sus, judeţul Braşov.

Detalii despre eveniment pot fi consultate pe site-ul ANFP, [www.anfp.gov.ro](http://www.anfp.gov.ro), secţiunea *Inovaţie şi calitate*, subsecţiunea *Conferinţa*.



 ***Direcţia Comunicare şi Relaţii Internaţionale***

***comunicare@anfp.gov.ro***

***Tel. 0374 112 749***